b'\n_START_ARTICLE_\nKarel Friderik Jo\xc5\xbeef Strahl\n_START_SECTION_\n\xc5\xbdivljenjepis\n_START_PARAGRAPH_\nRodil se je v Trebnjem na Dolenjskem Edvardu Strahlu in Ceciliji pl. Petteneg._NEWLINE_Iz\xc5\xa1olal se je za pravnika in slu\xc5\xbebo opravljal po Kranjskem in Koro\xc5\xa1kem. Poro\xc4\x8dil se je leta 1886 z Mimi pl. Lehmann s katero pa ni imel otrok. Leta 1899 je od\xc5\xa1el v pokoj in se bolj posvetil vodstvu posestva, vzdr\xc5\xbeevanju gradu in zbirke, ki jo je podedoval po svojem o\xc4\x8detu in jo je tudi sam dopolnjeval._NEWLINE_Zaradi visoke starosti in denarne zadrege je prodal okrog 45 umetnin, zbirko pa je \xc5\xbeelel v najve\xc4\x8dji meri ohraniti domovini. \xc5\xbdeni, ki je umrla pred njim, je obljubil, da bo velik del premo\xc5\xbeenja zapustil njenim sorodnikom v tujini. Po Strahlovi smrti se je to tudi zgodilo, vendar je z oporoko zahteval 25% popust pri nakupu umetnin za Narodno galerijo in Narodni muzej v Ljubljani. Danes je nekaj umetnin v teh dveh in\xc5\xa1titucijah, druge pa so se porazgubile.'